1. ΝΟΜΟΘΕΤ. ΔΙΑΤΑΓΜΑ υπ’ αριθ. 162 της 15/24 Σεπτ. 1973 (ΦΕΚ Α΄ 227) (Διόρθ. Ημαρτ. εν ΦΕΚ Α΄ 298 της 26 Οκτ. 1973)  Περί μέτρων προστασίας υπερηλίκων και χρονίως πασχόντων ατόμων. Αρμοδιότητες  Άρθρ.1.-Η προστασία των υπερηλίκων και των εκ χρονίων παθήσεων πασχόντων ατόμων ανήκει εις την αρμοδιότητα του Υπουργείου Κοινωνικών Υπηρεσιών. Περιεχόμενον προστασίας Άρθρ.2.-1.Η κατά το προηγούμενον άρθρον προστασία δύναται να εκδηλούται ως ιδρυματική περίθαλψις ή ως Κοικωνική αρωγή κατ’ οίκον, παρεχομένη υπό μορφήν ηθικής συμπαραστάσεως, οικονομικής ενισχύσεως ή ετέρας φύσεως υλικής βοηθείας, σκοπούσης εις την εξασφάλισιν των μέσων διαβιώσεως και περιθάλψεως αυτών. Το περιεχόμενον, η έκτασις και ο χρόνος παροχής της, κατά τας διατάξεις του παρόντος Ν.Δ/τος προβλεπομένης προστασίας προσδιορίζονται υπό του εκάστοτε καταρτιζομένου υπό του Υπουργείου Κοινωνικών Υπηρεσιών προγράμματος, αναλόγως των προς τούτο διατιθεμένων οικονομικών μέσων. 2.Δι’ αποφάσεως του Υπουργού Κοινωνικών Υπηρεσιών, δημοσιευομένης δια της Εφημερίδος της Κυβερνήσεως, ορίζονται αι προϋποθέσεις και τα κριτήρια κατά γενικάς κατηγορίας, δια την παροχήν της κατά τα ανωτέρω κοινωνικής προστασίας ως και η εν γένει διαδικασία υπαγωγής των δυνάμει του παρόντος προστατευομένων εις τα υπό της προηγουμένης παραγράφου προβλεπόμενα προγράμματα. Σύστασις Ιδρυμάτων. Άρθρ.3.-Δια την εφαρμογήν του προγράμματος Ιδρυματικής περιθάλψεως των κατά το άρθρ. 1 του παρόντος αναφερομένων προσώπων δύναται να συνιστώνται, δια Π.Δ/των, εκδιδομένων προτάσει του Υπουργού Κοινωνικών Υπηρεσιών, ανάλογα Ιδρύματα, Ν.Π.Δ.Δ. υπαγόμενα εις την αρμοδιότητα και την άμεσον εποπτείαν του Υπουργείου Κοινωνικών Υπηρεσιών, ως ακολούθως: α)Οίκοι Ευγηρίας με σκοπόν την Ιδρυματικής περίθαλψιν των υπερηλίκων. β)Θεραπευτήρια χρονίων παθήσεων με σκοπόν την ιδρυματικής περίθαλψιν των εκ χρονίων παθήσεων πασχόντων ατόμων (ανίατοι).   γ)Κέντρα Προστασίας Γήρατος με σκοπόν την εξωιδρυματικήν προστασίαν, την ψυχαγωγίαν και την απασχόλησιν των υπερηλίκων ατόμων. Τα υπό στοιχ. β΄ και γ΄ Θεραπευτήρια και Κέντρα δύναται να συσταθούν και ως παραρτήματα Οίκων Ευγηρίας. Διοίκησις Άρθρ.4.-1.Τα υπό του προηγούμενου άρθρου προβλεπόμενα Ιδρύματα διοικούνται υπό πενταμελούς Διοικητικού Συμβουλίου, των μελών μετά των αναπληρωτών αυτών, οριζομένων επί τριετεί θητεία δι’ αποφάσεως του οικείου Νομάρχου. 2.Ως μέλη των ως άνω Συμβουλίων διορίζονται πρόσωπα εγνωσμένου κοινωνικού κύρους δυνάμενα ως εκ της επιστημονικής καταρτίσεως της επαγγελματικής απασχολήσεως ή της πείρας αυτών να συμβάλουν εις την εύρυθμον λειτουργίαν των Ιδρυμάτων τούτων. Αποκλείεται ο διορισμός ως μελών, δημοσίων υπαλλήλων και υπαλλήλων των πάσης φύσεως Νομικών Προσώπων Δημοσίου Δικαίου. 3.Δια της αυτής αποφάσεως ορίζονται ο Πρόεδρος και ο Αντιπρόεδρος του Διοικητικού Συμβουλίου. Τα μέλη του Διοικητικού Συμβουλίου δύνανται να αντικαθίστανται και προ της λήξεως της θητείας των δια σοβαρόν λόγον αναγόμενον εις την άσκησιν των καθηκόντων των και ιδία εάν δεν επιδεικνύουν την επιβαλλομένην επιμέλειαν και δραστηριότητα κατά την άσκησιν του ανατεθέντος αυτοίς έργου. 4.Γραμματεύς του Διοικητικού Συμβουλίου ορίζεται υπάλληλος του Ιδρύματος δι’ αποφάσεως του Προέδρου του Διοικητικού Συμβουλίου. 5.Το Διοικητικόν Συμβούλιον ευρίσκεται εν απαρτία, εφ’ όσον οι παρόντες είναι πλείονες των απόντων, αι δε αποφάσεις αυτού λαμβάνονται δια πλειονοψηφίας των παρόντων μελών. Εις περίπτωσιν ισοψηφίας νικά η ψήφος του Προέδρου.         (Αντί για τη σελ. 63(δ) Σελ. 63(ε) Τεύχος 1303 Σελ. 21 Άτομα με ειδικές ανάγκες - Υπερήλικες - Χρόνια Πάσχοντες 35.Β.β.1    Η 1785/21-24 Ιουν. 1982 (ΦΕΚ Β΄ 434) απόφ. Υπ. Προεδρ. Κυβερν. και Κοιν. Υπηρ. όρισε τα ακόλουθα: «Ι. Τροποποιούμε το άρθρ. 4 του Ν.Δ. 162/73 και τις άλλες σχετικές διατάξεις που προβλέπουν την σύνθεση των Διοικητικών Συμβουλίων των κατωτέρω Ιδρυμάτων. 1.Στέγη Α΄ Υγειονομικών 2.Ίδρυμα Κοιν. Προνοίας Πειραιώς «ΑΓΙΟΣ ΝΙΚΟΛΑΟΣ» 3.Οίκος Ευγηρίας Δωδεκανήσου 4.Ίδρυμα Κοινων. Προνοίας Πύργου «ΑΓΙΟΣ ΧΑΡΑΛΑΜΠΟΣ» 5.Σουηδικός Οίκος Ευγηρίας Ηγουμενίτσης 6.Θ.Χ.Π. Οίκος Κολυμπίων Ρόδου 7.Ίδρυμα Κοινων. Προνοίας Ιωαννίνων «ΝΕΟΜΑΡΤΥΣ ΓΕΩΡΓΙΟΣ». 8.Ίδρυμα Κοινων. Προνοίας Αγιάσου «Η ΘΕΟΜΗΤΩΡ» 9.Ίδρυμα Περιθάλψεως Ανιάτων Φιλιατρών Μεσσηνίας 10.Θ.Χ.Π. Νιγρίτης Σερρών 11.Θ.Χ.Π. Χανίων 12.Οργανισμός Δημοσίας Αντιλήψεως Ζακύνθου (ΟΔΑΖ) 13.Ίδρυμα Κοινων. Προνοίας Ρεθύμνης 14.Θ.Χ.Π. Αμυγδαλέζας Αττικής 15.Θ.Χ.Π. Δράμας 16.Θ.Χ.Π. Λαρίσης 17.Θ.Χ.Π. Κομοτηνής 18.Θ.Χ.Π. Τρικάλων 19.Θ.Χ.Π. Φλωρίνης 20.Θ.Χ.Π. Πατρών 21Θ.Χ.Π. Λαμίας, και καθορίζουμε τον αριθμό των μελών των πιο πάνω Ιδρυμάτων σε 7μελή με την ακόλουθη σύνθεση. α) Από τον Πρόεδρο β) Από ένα εκπρόσωπο των περιθαλπομένων ή εκπρόσωπο των κηδεμόνων αυτών (αιρετό) γ) Από ένα εκπρόσωπο των εργαζομένων δ) Από ένα αιρετό εκπρόσωπο της Τοπικής Αυτοδιοίκησης. ε) Από ένα εκπρόσωπο του Υπουργείου Κοινων. Υπηρεσιών (Διοικητικό Υπάλληλο ή Κοινωνικό Λειτουργό) στ) και ζ)  Από δύο έγκριτα πρόσωπα με κοινωνική δράση. ΙΙ. Οι πρόεδροι και τα μέλη των ανωτέρω Διοικητικών Συμβουλίων διορίζονται με ισάριθμους αναπληρωτές με απόφαση του Υπουργού Κοινων. Υπηρεσιών ή του οικείου Νομάρχου με τριετή θητεία. Οι εκπρόσωποι των εργαζομένων θα διορίζονται με υπόδειξη που θα υποβάλλουν οι οικείοι Σύλλογοί των και σε έλλειψη τούτων τα τοπικά εργατικά Κέντρα.      Σελ. 64(ε) Τεύχος 1303 Σελ. 22 ΙΙΙ. Το Διοικητικό Συμβούλιο εκλέγει στην πρώτη του συνεδρίαση μεταξύ των μελών του έναν Αντιπρόεδρο με μυστική ψηφοφορία των παρόντων μελών. Κατά τα λοιπά ισχύουν και εφαρμόζονται οι διατάξεις που διέπουν κάθε Οργανισμό» Επίσης η Γ3/3143/18-22 Οκτ. 1982 (ΦΕΚ Β΄ 839) απόφ. Υπ. Προεδρ. Κυβερν. και Υγείας και Πρόνοιας όρισε τα ακόλουθα: «1.Συμπληρώνουμε την 1785/21.6.1982 (ΦΕΚ 434/24.6.1982 τ.Β΄) απόφασή μας και καθορίζουμε τη σύνθεση των Διοικητικών Συμβουλίων του Ιδρύματος Κοινωνικής Προνοίας Λασιθίου και του Ιδρύματος Στέγης Υπερηλίκων Αττικής, ίδια με τη σύνθεση των Διοικητικών Συμβουλίων των Ιδρυμάτων που αναφέρονται στην παραπάνω απόφαση. 2.Μέχρι πλήρους λειτουργίας ορισμένων Ιδρυμάτων που αναφέρονται στην παρούσα απόφαση, καθώς και στην προαναφερόμενη δύνανται τα Διοικητικά Συμβούλια αυτών να συγκροτούνται χωρίς το διορισμό των εκπροσώπων των περιθαλπομένων. 3.Στα πιο πάνω Ιδρύματα των οποίων η λειτουργία δεν έχει αρχίσει, δύνανται να διορίζονται, ως εκπρόσωποι των εργαζομένων, πρόσωπα, που θα υποδεικνύουν τα οικεία εργατικά κέντρα. 4.Τροποποιούμε τη σύνθεση του Διοικητικού Συμβουλίου του Ιδρύματος Κοινωνικής Προνοίας Πειραιά «Ο ΑΓΙΟΣ ΝΙΚΟΛΑΟΣ» και ορίζουμε αυτή 6μελή, καταργουμένης της θέσεων του εκπροσώπου των περιθαλπομένων, επειδή το πιο πάνω Ίδρυμα δεν παρέχει περίθαλψη αλλά προσωρινή φιλοξενία σε οικονομικά αδύνατα άτομα.5.Κατά τα λοιπά ισχύει η 1785/ 21.6.1982 (ΦΕΚ 434/24.6.1982 τ.Β΄) απόφασή μας». Επίσης το άρθρ. 3 της 1428/24-31 Δεκ. 1985 (ΦΕΚ Β΄ 784) απόφ. Υπ. Προεδρ. Κυβ., Εσωτ. και Δημ. Τάξης, Υγείας, Πρόνοιας και Κοιν. Ασφαλ. όρισε τα ακόλουθα: «Τροποποιούμε την υπ’ αριθ. 1785/1982 (ΦΕΚ 434) κοινή απόφασή μας, μόνο ως προς τη σύνθεση του Διοικητικού Συμβουλίου του Ιδρύματος «Στέγη των Υγειονομικών» και ορίζουμε όπως, αντί των προσώπων των εδαφ. στ΄ και ζ΄, μετέχουν ένας εκπρόσωπος της Πανελλήνιας Ένωσης Συνταξιούχων Υγειονομικών και ένας εκπρόσωπος των Πανελληνίων Υγειονομικών Συλλόγων».         35.Β.β.1 Άτομα με ειδικές ανάγκες - Υπερήλικες - Χρόνια Πάσχοντες    Καταστατικός Οργανισμός Άρθρ.5.-1.Τα κατά το άρθρ. 3 του παρόντος συνιστώμενα Ιδρύματα διέπονται υπό οργανισμού ρυθμίζοντος: α) Τα του τρόπου και των μέσων εκπληρώσεως του σκοπού αυτών. β) Τα της διοικήσεως αυτών. γ) Τα της οργανώσεως των υπηρεσιών, τα των αρμοδιοτήτων των οργάνων ως και τα της συστάσεως και διαρθρώσεως των θέσεων του προσωπικού. δ) Τα της διαχειρίσεως της περιουσίας και των πόρων τούτων, τα των προμηθειών και μισθώσεων, εν τω πλαισίω των διατάξεων «περί λογιστικού των Νομικών Προσώπων Δημοσίου Δικαίου» ε) Παν έτερον θέμα αφορών εις την λειτουργίαν αυτών και προάγον το κοινωνικόν των έργον. 2.Ο Οργανισμός του Ιδρύματος συντασσόμενος υπό του Διοικητικού Συμβουλίου εγκρίνεται δια Πρ.Δ/τος εκδιδομένου προτάσει του Πρωθυπουργού ως Προϊσταμένου του Υπουργείου Προγραμματισμού και Κυβερνητικής Πολιτικής και των Υπουργών Οικονομικών και Κοινωνικών Υπηρεσιών δυναμένων να τροποποιήσουν τούτον. Σύμφωνα με τις διατάξεις άρθρ. 56 Νόμ. 1539/1985, (ΦΕΚ Α΄ 64) (Τόμ. 15 Β, σελ. 86,86), η διάταξη της παρ. 2 ισχύει για τα ΝΠΔΔ που έχουν συσταθεί, για δε αυτά που το πρώτο συνιστώνται με το συστατικό π.δ/γμα μπορεί να καταρτίζεται και ο Οργανισμός τους. 3.Τα του τρόπου λειτουργίας των Υπηρεσιών και αι αρμοδιότητες των οργάνων διοικήσεως και των επί μέρους διευθύνσεων, τμημάτων και γραφείων του Ιδρύματος καθορίζονται δι’ εσωτερικού κανονισμού, συντασσομένου παρά του Διοικητικού Συμβουλίου και εγκρινομένου δι’ αποφάσεως του οικείου Νομάρχου, δημοσιευομένων δια της Εφημερίδος της Κυβερνήσεως. Πόροι Άρθρ.6.-1.Οι πόροι του Ιδρύματος είναι: α) Επιχορήγησις εκ του Κρατικού προϋπολογισμού. β) Εισφοραί, δωρεαί, κληρονομίαι και κληροδοσίαι προς το Ίδρυμα. γ) Έσοδα εξ εκμεταλλεύσεως της περιουσίας του. δ) Τροφεία περιθαλπομένων. ε) Παν έτερον μη ειδικώς κατονομαζόμενον έσοδον. Σύστασις Ιδρυμάτων μη κερδοσκοπικού  χαρακτήρος Άρθρ.7.-1.Από της ισχύος του παρόντος δια την, υπό Νομικών Προσώπων Ιδιωτικού Δικαίου, ίδρυσιν Οίκων Ευγηρίας ή Θεραπευτηρίων χρονίων παθήσεων, μη κερδοσκοπικού χαρακτήρος, απαιτείται προηγουμένη άδεια του Υπουργού Κοινωνικών Υπηρεσιών, κρίνοντος την σκοπιμότητα από απόψεως χωροταξικής, υφισταμένων αναγκών συστάσεως ως και επαρκείας των πόρων δια την κάλυψιν των δαπανών ανεγέρσεως και εν γένει λειτουργίας τούτων. 2.Η κατά την προηγουμένην παράγραφον άδεια αποτελεί προϋπόθεσιν δια την κατά τας κειμένας διατάξεις χορήγησιν, υπό του οικείου πολεοδομικού Γραφείου, αδείας ανεγέρσεως ή επακτάσεως κτιριακών εγκαταστάσεων των Ιδρυμάτων τούτων 3.Η άδεια λειτουργίας χορηγείται εφ’ όσον πληρούνται οι υπό του άρθρ. 8 του παρόντος προβλεπομένου Π.Δ/τος καθοριζόμενοι όροι, δι’ αποφάσεως του οικείου Νομάρχου. 4.Η άδεια περιλαμβάνει τα στοιχεία του νομικού προσώπου εις ον ανήκει ο Οίκος Ευγηρίας ή το Θεραπευτήριον χρονίων παθήσεων, την έδραν, τον επιδιωκόμενον σκοπόν, τον αριθμόν των κλινών, την περιγραφήν του κτιρίου μετά των λοιπών βοηθητικών χώρων ως και τους γενικούς όρους και προϋποθέσεις της εσωτερικής λειτουργίας αυτού. 5.Εις περίπτωσιν χορηγήσεως αδείας λειτουργίας, ως ανωτέρω Ιδρυμάτων, εις υφιστάμενον κτίριον, δέον όπως τούτο πληροί τας υπό του άρθρ. 8 του παρόντος προβλεπομένου Π.Δ/τος καθοριζομένας προϋποθέσεις. Δια τας ιδιωτικάς επιχειρήσεις περιθάλψεως ηλικιωμένων ή ανιάτως πασχόντων βλ. και Ν.Δ. 1118/1972 (τόμ. 34 σελ. 256,101) Προϋποθέσεις συστάσεως Άρθρ.8.-1.Δια Π.Δ/τος εκδιδομένου προτάσει του Υπουργού Κοινωνικών Υπηρεσιών εντός έτους από της ισχύος του παρόντος επιφυλασσομένων των διατάξεων του Γενικού Οικοδομικού Κανονισμού του Κράτους καθορίζονται: α) Αι γενικαί προϋποθέσεις και όροι οίτινες δέον να πληρούνται υπό των περί ων το άρθρ. 7 Οίκων Ευγηρίας ή Θεραπευτηρίων χρονίων παθήσεων αναλόγως των κατηγοριών των περιθαλπομένων εξ απόψεως προσωπικού, καταλλήλου διαρρυθμίσεως του κτιρίου, εξοπλισμού, ευκολιών δια τους περιθαλπομένους, επιφανείας των χώρων και εγκαταστάσεων εν γένει. β) Τα της εκτάσεως και του περιεχομένου του υπό του Υπουργού Κοινωνικών Υπηρεσιών ασκουμένων ελέγχου και εποπτείας.                        (Αντί για τη σελ. 64,01) Σελ. 64,01(α) Τεύχος Η12 – Σελ. 39 Άτομα με ειδικές ανάγκες - Υπερήλικες - Χρόνια Πάσχοντες 35.Β.β.1    35.Β.β.1 Άτομα με ειδικές ανάγκες - Υπερήλικες - Χρόνια Πάσχοντες    Εσωτερικός Κανονισμός Άρθρ.9.-1.Δι’ εσωτερικού κανονισμού λειτουργίας, συντασσομένου υπό της Διοικήσεως του Ιδρύματος και εγκρινομένου δι’ αποφάσεως του οικείου Νομάρχου ρυθμίζονται τα της εσωτερικής λειτουργίας των περί ων το άρθρ. 7 Ιδρυμάτων, του διαιτολογίου και της παρεχομένης προς τους περιθαλπομένους ιατροφαρμακευτικής και νοσοκομειακής περιθάλψεως. 2.Υπεύθυνος δια την εφαρμογήν των διατάξεων των άρθρ. 7-10 του παρόντος και των εις εκτέλεσιν τούτων εκδιδομένων Π.Δ/των και κανονισμών είναι η Διοίκησις του περί ου η άδεια Ιδρύματος ή το παρ’ αυτής εξουσιοδοτούμενον προς τούτο όργανον αυτού. Άδεια λειτουργίας Άρθρ.10.-1.Οίκοι Ευγηρίας ή Θεραπευτήρια χρονίων παθήσεων (Γηροκομεία ή Άσυλα Ανιάτων), ή υφ’ οιανδήποτε μορφήν και ονομασίαν Ιδρύματα περιθάλψεως υπερηλίκων ή εκ χρονίων παθήσεων πασχόντων ατόμων ανήκοντα εις Νομικά Πρόσωπα Ιδιωτικού Δικαίου, λειτουργούντα κατά την δημοσίευσιν του παρόντος, υποχρεούνται, όπως προσαρμόσουν την λειτουργίαν αυτών εξ απόψεως μεν προσωπικού, εξοπλισμού και ευκολιών δια τους περιθαλπομένους εντός δύο ετών, εξ απόψεως δε διαρρυθμίσεως των κτιρίων επιφανείας των χώρων και εγκαταστάσεων εν γένει εντός 5ετίας ότε και λαμβάνουν άδειαν λειτουργίας κατά τας διατάξεις του άρθρ. 7 του παρόντος. 2.Εις περίπτωσιν μη συμμορφώσεώς των εντός της ως άνω προθεσμίας, κλείονται δι’ αποφάσεως του οικείου Νομάρχου. Κυβερνητικός Επίτροπος Άρθρ.11.-Εις Οίκους Ευγηρίας ή Θεραπευτήρια χρονίων παθήσεων, περί ων το άρθρ. 7, οι οποίοι επιχορηγούνται υπό του Κράτους, δύναται να διορίζηται παρά του Νομάρχου της έδρας αυτών, Κυβερνητικός Επίτροπος, μόνιμος δημόσιος υπάλληλος κεκτημένος βαθμόν τουλάχιστον 6ον. Ούτος παρίσταται εις τας συνεδριάσεις της διοικήσεως αυτού και παρακολουθεί την νομιμότητα των λαμβανομένων αποφάσεων. Εν περιπτώσει διατυπώσεως υπό του Κυβερνητικού Επιτρόπου αντιθέτου γνώμης ως προς την νομιμότητα της λαμβανομένης αποφάσεως εκ μέρους της διοικήσεως του Ιδρύματος την διαφωνίαν επιλύει ο οικείος Νομάρχης εντός 15 ημερών από της υποβολής αυτώ της σχετικής πράξεως, άλλως η απόφασις εκτελείται υπ’ ευθύνη της διοικήσεως του Ιδρύματος. Κυρώσεις Άρθρ.12.-1.Εν η περιπτώσει το κατά το άρθρ. 10 παρέχον περίθαλψιν Ίδρυμα διαπιστωθή, κατά τον χρόνον της λειτουργίας του, ότι δεν πληροί τους νομίμους όρους και προϋποθέσεις λειτουργίας ή δεν τηρούνται κανόνες δημοσίας υγείας, διατάσσεται η δι’ αποφάσεως του οικείου Νομάρχου αναστολή της λειτουργίας αυτού, μέχρι συμπληρώσεως τούτων. 2.Αποφάσεις του Νομάρχου περί ων η παρ. 2 του άρθρ. 10 και παρ. 1 του παρόντος εκτελούνται δια της Αστυνομικής Αρχής προς ην κοινοποιείται πάντοτε αντίγραφον της εκδιδομένης αποφάσεως. Τιμολόγιον Ιδρυμάτων Άρθρ.13.-1.Δια Π.Δ/τος εκδιδομένου προτάσει του Υπουργού Κοινωνικών Υπηρεσιών, δύναται να καθορίζεται το τιμολόγιον της ιδρυματικής περιθάλψεως και προστασίας υπερηλίκων ή εκ χρονίων παθήσεων πασχόντων ατόμων υπό των λειτουργούντων Νομικών Προσώπων Δημοσίου ή Ιδιωτικού Δικαίου και των πάσης φύσεως και κατηγορίας ιδιωτικών επί κέρδει επιχειρήσεων κατ’ αναλογίαν ιδία προς την έδραν, τον αριθμόν των κλινών και θαλάμων και την θέσιν περιθάλψεως. 2.Εις τους παραβάτας του εκάστοτε κατά την παρ. 1 καθοριζομένου τιμολογίου επιβάλλεται δι’ αποφάσεως του οικείου Νομάρχου πρόστιμον από 10.000 έως 50.000 δραχμάς. Εν περιπτώσει επαναλήψεως της, δι’ ην υπεβλήθη υπό του Νομάρχου πρόστιμον πράξεως, ο παραβάτης τιμωρείται υπό του αρμοδίου ποινικού δικαστηρίου, δια φυλακίσεως μέχρις ενός έτους. Επιχορηγήσεις Ιδρυμάτων Άρθρ.14.-Εισφοραί και πάσης φύσεως επιχορηγήσεις του Δημοσίου των Δήμων και Κοινοτήτων και των λοιπών Νομικών Προσώπων Δημοσίου ή Ιδιωτικού Δικαίου των απολαυόντων ειδικών προνομίων εκ μέρους του Κράτους δύνανται να παρέχωνται, εξαιρουμένων των περί ων το Άρθρ. 3 του παρόντος Νομικών Προσώπων, μόνον προς Οίκους Ευγηρίας ή ΄Θεραπευτήρια χρονίων παθήσεων λειτουργούντας βάσει της κατά τας διατάξεις του άρθρ. 7 του παρόντος παρεχομένης αδείας λειτουργίας. Επωνυμίαι Ιδρυμάτων Άρθρ.15.-1.Από της ισχύος του παρόντος άπαντα τα υπό την εποπτείαν και τον έλεγχον του Υπουργείου λειτουργούντα Ιδρύματα Ν.Π.Δ.Δ. περιθάλψεως υπερηλίκων ή εκ χρονίων παθήσεων πασχόντων ενηλίκων ατόμων (Γηροκομεία-Άσυλα Ανιάτων) ως και τα εφ’ εξής συνιστώμενα τοιαύτα θα φέρουν την επωνυμίαν «Οίκοι Ευγηρίας» ή «Θεραπευτήρια χρονίων παθήσεων», διατηρουμένης της τυχόν ειδικής προσωνυμίας εκ διατάξεως τελευταίας βουλήσεως ή δωρεάς. 2.Δια  Π.Δ/τος   εκδιδομένου   τη   προτάσει   του             (Αντί των σελ. 65 και 67) Σελ. 65(α) Τεύχος 504 – Σελ. 125 Άτομα με ειδικές ανάγκες - Υπερήλικες - Χρόνια Πάσχοντες 35.Β.β.1    Πρωθυπουργού ως Προϊσταμένου του Υπουργείου Προγραμματισμού και Κυβερνητικής Πολιτικής, Οικονομικών και Κοινωνικών Υπηρεσιών, Γηροκομεία ή Άσυλα Ανιάτων ή υφ’ οιανδήποτε ονομασίαν Ιδρύματα περιθάλψεως υπερηλίκων ή εκ χρονίων παθήσεων πασχόντων ατόμων λειτουργούντα  ως Ν.Π.Ι.Δ. επιφυλασσομένων εν πάση περιπτώσει των διατάξεων του Α.Ν. 2039/1939 «περί τροποποιήσεως, συμπληρώσεως και κωδικοποιήσεως των Νόμων περί εκκαθαρίσεως και διοικήσεως των εις το Κράτος και υπέρ κοινωφελών σκοπών καταλειπομένων κληρονομιών, κληροδοσιών και δωρεών, δύναται μετά προηγουμένην απόφασιν των Διοικητικών αυτών Συμβουλίων να μετατρέπωνται εις Νομικά Πρόσωπα Δημοσίου Δικαίου ή να συγχωνεύωνται εις έτερα τοιαύτα, διώκοντα τον αυτόν σκοπόν, εποπτευόμενα υπό του Υπουργείου Κοινωνικών Υπηρεσιών. 3.Δια του αυτού ή ετέρου Π.Δ/τος ρυθμίζονται πάντα τα θέματα τα αναγόμενα εις την εν γένει οργάνωσιν, λειτουργίαν, διάρθρωσιν των υπηρεσιών, σύνθεσιν προσωπικού, την τακτοποίησιν του υπηρετούντος προσωπικού του μετατρεπομένου ή συγχωνευομένου εις θέσεις του συνιστωμένου Ιδρύματος αναλόγως των τυπικών και ουσιαστικών προσόντων αυτού, ως και την μεταβίβασιν των περουσιακών στοιχείων, των δικαιωμάτων και υποχρεώσεων τούτου εις το υπό την νέαν του μορφήν Ίδρυμα και πάσα σχετική λεπτομέρεια. Τελικαί Διατάξεις Άρθρ.16.-Αι λεπτομέρειαι και τα ανακύπτοντα εκ της εφαρμογής του παρόντος θέματα ρυθμίζονται δι’ αποφάσεων του Υπουργού Κοινωνικών Υπηρεσιών δημοσιευομένων δια της Εφημερίδος της Κυβερνήσεως εφ’ όσον δεν ρυθμίζονται υπό του παρόντος. Άρθρ.17.-Η ισχύς του παρόντος άρχεται από της δημοσιεύσεως εις την Εφημερίδα της Κυβερνήσεως.              Σελ. 66(α) Τεύχος 504 – Σελ. 126 35.Β.β.1 Άτομα με ειδικές ανάγκες - Υπερήλικες - Χρόνια Πάσχοντες     